सेहत सेवाओं में जनभागीदारी को ट्रेनिंग करवाई
सरकारीअधिकारियों कर्मचारियों की जनता के प्रति जवाबदेही निर्धारित करने के लिए बठिंडा में चल रहे कम्युनिटी एक्शन फार हेल्थ प्रोग्राम के तहत पीआरआई ट्रेनिंग मौड़ में कराई गई। ज्ञानदीप शिक्षा समिति की ओर से रीजनल रिसोर्स सेंटर के सहयोग से करवाई ट्रेनिंग में प्रोजेक्ट के तहत चुने ब्लॉक तलवंडी साबो बालियांवाली के गांवों की एएनएम, आंगनबाड़ी वर्करों, आसा वर्कर एवं ग्रामीण सेहत, सफाई खुराक कमेटियों के मेंबरों ने भाग लिया। जिला प्रोजेक्ट डायरेक्टर सुखविंदर सिंह की अगुवाई में इस ट्रेनिंग में तलवंडी साबो के एसएमओ डॉ. अश्विनी कुमा, मेडिकल अफसर बालियांवाली डॉ. जसप्रीत कौर, आरआरसी ममता, पवन मिश्रा, तरलोक सिंह, वैद्य सुरेश शर्मा विशेष तौर पर पहुंचे। डॉ. अश्विनी कुमार ने सरकारी कर्मचारियों को ईमानदारी से काम करने के लिए प्रेरित किया। तिरलोक सिंह ने सरकार की सेहत सुविधाओं के बारे विस्तार से जानकारी दी। इस अवसर पर अपने संबोधन में प्रोजेक्ट डायरेक्टर सुखविंदर सिंह ने कहा कि सरकारी सेवाओं की लोगों के प्रति जवाबदेही तय करना समय की जरूरत है। उन्होंने ग्रामीण सेहत सफाई कमेटियों को हर महीने बैठक करके गांवों की समस्याओं का हल करने को कहा। ट्रेनिंग में आंगनबाड़ी वर्कर, आसा वर्करों एवं एएनएम ने अपनी समस्याओं से अधिकारियों को अवगत कराया। गुरु काशी विकास एवं समाज भलाई सोसाइटी के प्रोजेक्ट कोआर्डिनेटर गुरमीत सिंह ने सहयोग दिया।
सेहत विभाग की स्कीमों की जानकारी देते एक्सपर्ट।
hin_Deva hin_Deva hin_Deva